CELEX: 32022D0609(01)
Language: et
Date: 2022-06-02 00:00:00
Title: Nõukogu otsus, 2. juuni 2022, millega määratakse ametisse Euroopa Toiduohutusameti juhatuse liikmed ja asendusliikmed, kes esindavad kodanikuühiskonna ja toidutarneahela huve 2022/C 225/02

9.6.2022   
               
               
                  ET
               
               
                  Euroopa Liidu Teataja
               
               
                  C 225/2
               
            
         NÕUKOGU OTSUS,
         2. juuni 2022,
         millega määratakse ametisse Euroopa Toiduohutusameti juhatuse liikmed ja asendusliikmed, kes esindavad kodanikuühiskonna ja toidutarneahela huve
         (2022/C 225/02)
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 25 lõike 1a punkti c,
         võttes arvesse Euroopa Komisjoni 20. jaanuari 2022. aasta kirjaga nõukogule esitatud kandidaatide nimekirja,
         võttes arvesse 18. mai 2022. aasta kirjas esitatud Euroopa Parlamendi seisukohti
         ning arvestades järgmist:
         
                     (1)
                  
                  
                     Euroopa Toiduohutusameti (EFSA) sõltumatuse, hea teadusliku kvaliteedi, läbipaistvuse ja tõhususe tagamine on äärmiselt oluline. Samuti on hädavajalik tagada EFSA koostöö liikmesriikidega.
                  
               
                     (2)
                  
                  
                     Euroopa Parlamendi ja nõukogu määrusega (EL) 2019/1381 (2) muudeti määrust (EÜ) nr 178/2002 muu hulgas EFSA juhatuse koosseisu osas.
                  
               
                     (3)
                  
                  
                     Määruse (EL) 2019/1381 artikli 10 lõike 2 kohaselt lõpeb EFSA juhatuse praeguste liikmete ametiaeg 30. juunil 2022. EFSA juhatuse liikmed ja asendusliikmed, kelle ametiaeg algab 1. juulil 2022, määratakse ametisse vastavalt määrusega (EL) 2019/1381 kehtestatud uuele juhatusse nimetamise ja ametisse määramise korrale.
                  
               
                     (4)
                  
                  
                     Nõukogu on oma 7. aprilli 2022. aasta otsusega (3) juba määranud liikmesriikide esindajad ametisse EFSA juhatuse liikmetena ja asendusliikmetena.
                  
               
                     (5)
                  
                  
                     Määrusega (EL) 2019/1381 kehtestatud uues juhatusse nimetamise ja ametisse määramise kord näeb ette, et Euroopa Toiduohutusameti juhatusse peab kuuluma ka neli hääleõiguslikku kodanikuühiskonna ja toidutarneahela huve esindavat liiget ja neli asendusliiget, see tähendab üks liige ja üks asendusliige tarbijaorganisatsioonidest, üks liige ja üks asendusliige valitsusvälistest keskkonnaorganisatsioonidest, üks liige ja üks asendusliige põllumajandusettevõtjate organisatsioonidest ning üks liige ja üks asendusliige tööstusorganisatsioonidest.
                  
               
                     (6)
                  
                  
                     Kodanikuühiskonda ja toidutarneahela huve esindavad liikmed ja asendusliikmed määrab nõukogu ametisse konsulteerides Euroopa Parlamendiga komisjoni koostatud nimekirja alusel. Nende ametiaeg on neli aastat ja seda saab ainult üks kord pikendada.
                  
               
                     (7)
                  
                  
                     Komisjoni esitatud nimekirja kantud kandidaadid on välja valitud pärast seda, kui on avaldatud osalemiskutse, lähtudes nende asjakohastest kogemustest ja teadmistest toiduahelat käsitlevate õigusaktide ja poliitika, sealhulgas riskihindamise valdkonnas, samuti asjakohastest teadmistest juhtimis-, haldus-, finants- ja õigusküsimustes.
                  
               
                     (8)
                  
                  
                     Komisjoni esitatud nimekiri on läbi vaadatud eesmärgiga määrata komisjoni esitatud dokumentide alusel ning Euroopa Parlamendi seisukohti silmas pidades ametisse neli Euroopa Toiduohutusameti juhatuse liiget ja neli asendusliiget, kes esindavad kodanikuühiskonna ja toidutarneahela huve. Nende liikmete ja asendusliikmete ametisse määramine käesoleva otsusega tagab veelgi suurima pädevuse ning ulatuslikumad asjakohased kogemused ja teadmised, mis on olemas toiduahela õiguse ja poliitika alal, sealhulgas riskihindamise valdkonnas, tagades samal ajal, et Euroopa Toiduohutusameti juhatuses on juhtimis-, haldus-, finants- ja õigusküsimustes olemas asjakohased eksperditeadmised,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Toiduohutusameti juhatuse liikmeteks ja asendusliikmeteks ajavahemikuks 1. juulist 2022 kuni 30. juunini 2026 määratakse ametisse järgmised isikud:
            
                        Kategooria
                     
                     
                        Liikmed
                     
                     
                        Asendusliikmed
                     
                  
                        Tarbijaorganisatsioonid
                     
                     
                        Floriana CIMMARUSTI
                     
                     
                        Eleni IOANNOU-KAKOURI
                     
                  
                        Valitsusvälised keskkonnaorganisatsioonid
                     
                     
                        Xavier GABARRELL DURANY
                     
                     
                        Apolline ROGER
                     
                  
                        Põllumajandustootjate organisatsioonid
                     
                     
                        Annette TOFT
                     
                     
                        Maira DZELZKALĒJA-BURMISTRE
                     
                  
                        Tööstusorganisatsioonid
                     
                     
                        Rebeca FERNANDEZ
                     
                     
                        Dimitrios LADIKOS
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 2. juuni 2022
            
               
                  Nõukogu nimel
               
               
                  eesistuja
               
               A. DE MONTCHALIN
            
         
         
            (1)  EÜT L 31, 1.2.2002, lk 1.
         
            (2)  Euroopa Parlamendi ja nõukogu 20. juuni 2019. aasta määrus (EL) 2019/1381, mis käsitleb toiduahela ELi tasandi riskihindamise läbipaistvust ja kestlikkust ning millega muudetakse määrusi (EÜ) nr 178/2002, (EÜ) nr 1829/2003, (EÜ) nr 1831/2003, (EÜ) nr 2065/2003, (EÜ) nr 1935/2004, (EÜ) nr 1331/2008, (EÜ) nr 1107/2009 ja (EL) 2015/2283 ning direktiivi 2001/18/EÜ (ELT L 231, 6.9.2019, lk 1).
         
            (3)  Nõukogu 7. aprilli 2022. aasta otsus, millega nimetatakse liikmesriikide esindajad Euroopa Toiduohutusameti juhatuse liikmeteks ja asendusliikmeteks (ELT C 159, 12.4.2022, lk 6).